**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti savivaldybės socialinio būsto, esančio *(duomenys neskelbtini),* Klaipėdoje, nuomininkės D. J. prašymą pakeisti būsto nuomos sąlygas, nes pagal 2015 metų Metinės gyventojo (šeimos) turto (įskaitant gautas pajamas) deklaracijos duomenis nuomininkės deklaruotos pajamos daugiau kaip 20 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalies 2 punkte nustatytą pajamų dydį. Dėl šios priežasties teisę į socialinio būsto nuomą nuomininkė yra praradusi.

**2. Projekto rengimo priežastys ir kuo remiantis parengtas sprendimo projektas.**

Socialinis būstas *(duomenys neskelbtini)* (2 kambariai, 45,65 kv. m bendro naudingo ploto) Klaipėdos miesto savivaldybės administracijos direktoriaus 2011 m. gruodžio 30 d. įsakymu Nr. AD1-2661 buvo išnuomotas D. J. 2 asmenų šeimai, sulaukusiai eilės socialinio būsto nuomai Neįgaliųjų asmenų ir šeimų, kuriose yra neįgalūs asmenys, sąraše. Vykdydama Įstatyme nustatytą prievolę, nuomininkė pateikė Savivaldybės administracijai 2015 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 2015 metų pajamos yra 14848 Eur ir 3,8 karto viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą asmeniui be šeimos, gyvenančiam Klaipėdos mieste, - 3876 Eur.

Paramos būstui įsigyti ar išsinuomoti įstatymo, įsigaliojusio 2015 m. sausio 1 d., 20 straipsnio 6 dalyje yra nustatyta, kad savivaldybės taryba, asmens ar šeimos prašymu, įvertinusi socialinio būsto poreikį savivaldybėje, gali priimti sprendimą socialinį būstą nuomoti kaip savivaldybės būstą rinkos kainomis, jei asmens ar šeimos, nuomojančio (nuomojančios) socialinį būstą, deklaruotas turtas (įskaitant gautas pajamas) už kalendorinius metus daugiau kaip 20 procentų viršija Įstatymo 11 straipsnio 2 dalyje nustatytus metinių pajamų ir turto dydžius.

Nors socialinio būsto poreikis Klaipėdos miesto savivaldybėje išlieka didelis, siūloma tenkinti nuomininkės prašymą, nes nuomininkė iš buto išsikelti nenori. Su nuomos pakeitimo sąlygų pasekmėmis ir galimybėmis ji yra supažindinta.

Šiuo metu nuomojamo socialinio būsto nuomos sąlygomis buto *(duomenys neskelbtini)* nuomos mokestis yra 33,61 Eur/mėn. Padidinus nuomos mokestį 20 proc., jo dydis būtų 40,33 Eur/mėn. ir šio buto, nuomojamo savivaldybės būsto nuomos sąlygomis, nuomos mokestis būtų 84,01 Eur/mėn.

**3. Kokių rezultatų laukiama.**

Savivaldybės tarybai priėmus sprendimą, bus patenkinti nuomininkų prašymai ir užtikrintos jų teisės į tolesnę būsto nuomą rinkos sąlygomis.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė